Na osnovu člana 33a Ustava Bosansko-podrinjskog kantona Goražde („Službene novine Bosansko-podrinjskog kantona Goražde“, broj: 8/98, 10/00 i 5/03), **d o n o s i m:**

**U K A Z**

**O PROGLAŠENJU ZAKONA O IZMJENAMA I DOPUNAMA ZAKONA O PROSTORNOM UREĐENJU I GRAĐENJU BOSANSKO-PODRINJSKOG KANTONA GORAŽDE**

Proglašava se Zakon o izmjenama i dopunama Zakona o prostornom uređenju i građenju Bosansko-podrinjskog kantona Goražde, koji je donijela Skupština Bosansko-podrinjskog kantona Goražde, na 19. redovnoj sjednici, održanoj 12. marta 2013. godine.

Broj: 02-02-115/13 **P R E M I J E R**

12. marta 2013. godine B**OSANSKO-PODRINJSKOG**

G o r a ž d e **KANTONA GORAŽDE**

 Emir Frašto

Na osnovu Poglavlja IV. Odjeljak A. člana 23. tačka b) Ustava Bosansko-podrinjskog kantona Goražde ("Službene novine Bosansko-podrinjskog kantona Goražde", broj: 8/98, 10/00 i 5/03) i člana 106. Poslovnika Skupštine Bosansko-podrinjskog kantona Goražde („Službene novine Bosansko-podrinjskog kantona Goražde“, broj: 10/08), Skupština Bosansko-podrinjskog kantona Goražde, na 19. redovnoj sjednici, održanoj 12. marta 2013. godine, **d o n o s i:**

**Z A K O N**

 **O IZMJENAMA I DOPUNAMA ZAKONA O**

**PROSTORNOM UREĐENJU I GRAĐENJU**

**BOSANSKO – PODRINJSKOG KANTONA GORAŽDE**

**Član 1.**

U članu 2. stav (1) Zakona o prostornom uređenju i građenju Bosansko-podrinjskog kantona Goražde („Sl. novine BPK-a Goražde“, br. 15/09), tačka 17. mijenja se i glasi:

„**17.** **Rehabilitacija** podrazumijeva vraćanje oštećenog ili uništenog dobra kulturno-historijskog naslijeđa u stanje u kojem je to dobro bilo prije oštećenja i uništenja, kao i ponovno građenje (obnova) nacionalnog spomenika na istom mjestu, u istom obliku i dimenzijama, od istog ili istovrsnog materijala kao što je bilo prije rušenja uz korištenje iste tehnologije građenja, u mjeri u kojoj je to moguće.“

Iza tačke 36. dodaje se nova tačka 37. koja glasi:

„**37.** **Urbana komasacija** je postupak koji se provodi radi preoblikovanja čestica građevinskog zemljišta u području komasacije u građevinske parcele, uz istovremeno rješavanje imovinsko-pravnih odnosa na tom zemljištu, tako da se vlasnicima nekretnina, čije se čestice zbog svoje površine, oblika, položaja, neodgovarajućeg pristupa na javnu površinu i/ili drugih razloga nisu mogle bez komasacije racionalno urediti i koristiti, te jedinici lokalne samouprave omogući građenje, upotreba, odnosno uređenje građevinskog zemljišta u skladu sa detaljnim provedbenim planom.“

Dosadašnje tačke od 37. do 49. postaju tačke od 38. do 50.

**Član 2.**

 U članu 11. stav (2) se briše.

**Član 3.**

 U članu 43. stav (13) mijenja se i glasi:

 ”O nacrtu dokumenta prostornog uređenja jedinice lokalne samouprave nosilac pripreme pribavlja mišljenje Ministarstva da je plan usklađen sa važećim planskim dokumentima šireg područja, te da je urađen u skladu sa Uredbom o jedinstvenoj metodologiji za izradu planskih dokumenata. Mišljenje mora biti dostavljeno u roku od 30 dana od dana prijema plana. Ako Ministarstvo ne dostavi mišljenje u propisanom roku, smatraće se da je isto dato, odnosno da nema primjedbi na nacrt plana.”

**Član 4.**

 U članu 47. stav (1) tekst iza riječi: „postupku“ se briše.

 Iza stava (1) ovog člana, dodaje se novi stav (2) koji glasi:

 „Način i postupak pripreme, izrade i donošenja planskog dokumenta po skraćenom postupku definisaće se Odlukom o pristupanju izradi planskog dokumenta.”

**Član 5.**

 U članu 56. stav (1) u alineji 4. ispred dosadašnjeg teksta ubacuju se riječi: ”inžinjersko-geološka ispitivanja i”.

 U članu 56. stav (2) se briše.

**Član 6.**

 U članu 60. u stavu (3) na kraju teksta umjesto tačke stavlja se zarez i dodaje tekst koji glasi: ”ali ne duže od tri godine od dana izdavanja odobrenja za građenje.”

**Član 7.**

 U članu 62. u stavu (4) riječi: ”7 dana” zamjenjuje se sa riječima: ”30 dana”, a riječi: ”45 dana” zamjenjuju se sa riječima: ”60 dana”.

 U stavu (6) istog člana riječi: ”dužan je” zamjenjuje se sa riječju: ”može”.

**Član 8.**

 U članu 65. stav (2) mijenja se i glasi:

”Okolinska dozvola se pribavlja u postupku izdavanja lokacijske informacije, odnosno urbanističke saglasnosti.”

**Član 9.**

 U članu 66. stav (1) u drugom redu iza riječi: ”pisani akt” dodaje se tekst koji glasi: ”koji izdaje nadležna služba jedinice lokalne samouprave, odnosno Ministarstvo,”. Ostatak stava (1) ostaje isti.

 U članu 66. stavovi (4) i (5) se brišu.

**Član 10.**

 U članu 68. stav (2) u predzadnjem redu iza riječi: ”građenje” stavlja se tačka, a ostatak teksta se briše.

**Član 11.**

 U članu 69. stav (1) iza riječi: ” upravni akt” dodaje se tekst koji glasi: ”koji izdaje nadležna služba jedinice lokalne samouprave, odnosno Ministarstvo,”. Na kraju stava 1. iza riječi: ”područje” stavlja se tačka, a ostatak teksta se briše.

 Na kraju stava (2) dodaje se nova rečenica koja glasi:

 ”Zainteresovana strana u postupku je vlasnik nekretnine za koju se izdaje urbanistička saglasnost i nosilac drugih stvarnih prava na toj nekretnini, te vlasnik i nosilac drugih stvarnih prava na nekretnini koja neposredno graniči s nekretninom za koju se izdaje urbanistička saglasnost.”

 Na kraju stava (5) istog člana dodaje se nova rečenica koja glasi:

 ”Troškove izdavanja mišljenja snosi zainteresovano lice.”

 U stavu (6) riječi ”30 dana zamjenjuju se sa riječima ”15 dana”.

 Iza stava (6) dodaje se novi stav (7) koji glasi:

 ”Ukoliko subjekti iz stava (6) ovog člana ne dostave traženo mišljenje ili saglasnosti u roku od 15 dana od dana prijema urednog službenog zahtjeva, smatraće se da je dato pozitivno mišljenje i saglasnosti.”

 Dosadašnji stavovi (7) i (8) postaju stavovi (8) i (9).

**Član 12.**

 U članu 72. stavovi (2) i (3) se brišu.

**Član 13.**

 U članu 73. iza stava (3) dodaju se novi stavovi (4) i (5) koji glase:

 ”(4) Nadležni organ je dužan poslati kopiju pravosnažnog rješenja o urbanističkoj saglasnosti nadležnoj urbanističko-građevinskoj inspekciji.

 (5) Kada Ministarstvo izdaje urbanističku saglasnost, dužno je kopiju te saglasnosti dostaviti nadležnom organu jedinice lokalne samouprave na čijoj teritoriji se nalazi objekat.”

**Član 14.**

 U članu 75. stav (1) iza riječi ”stranka” dodaju se riječi ”odnosno zainteresovana strana”.

 Na kraju stava (3), iza riječi ”stranci” dodaju se riječi ”odnosno zainteresovanoj strani.”.

 U članu 75. stav (5) se briše.

**Član 15.**

 U članu 80. stav (1) riječ ”Pravno” zamjenjuje se sa riječju ”Plansko”. Na kraju stava (1) riječi ”Federacije BiH” se zamjenjuje se sa riječju ”Kantona.”

**Član 16.**

 U članu 95. stav (1) u trećem redu iza riječi ”projektovanja” stavlja se zarez i dodaje ”uz uvjet da ima licencu”.

 Na kraju stava (2) tekst koji glasi: ”i koje ima licencu za određenu vrstu i fazu projekta” se briše.

 Na kraju stava (7) iza riječi: ”radnog iskustva” stavlja se tačka, a preostali tekst se briše.

**Član 17.**

U članu 97. stav (1) iza alineje 6. dodaje se nova alineja koja glasi:

 ”- obavijestiti instituciju nadležnu za zaštitu kulturno – historijskog i prirodnog naslijeđa kada u toku građenja ili izvođenja drugih zahvata u prostoru naiđe naobjektekoje mogu imati obilježje prirodnog ili kulturno-historijskog naslijeđa i preduzeti mjere zaštite nalazišta;”

**Član 18.**

 U članu 98. u stavu (1) iza riječi: ”stručnim ispitom” stavlja se zarez, a riječi: ”i sa licencom,” se brišu.

 U stavu (2) iza riječi: ”iskustva” stavlja se zarez, a riječi: ”i koji posjeduje licencu,” se brišu.

 U stavu (5) ispred riječi: ”stambenih” dodati riječ: ”individualnih”, i ispred riječi: ”stambeno-poslovnih” dodati riječ: ”individualnih”.

**Član 19.**

 U članu 109. stav (1) iza posljednje alineje dodaju se dvije nove alineje koje glase:

 ”- radove na zamjeni i dopuni opreme, ako je to u skladu sa namjenom građevine;

 - nadstrešnice za smještaj kontejnera za komunalni otpad.”

 Stav (4) mijenja se i glasi:

 ”Za radove iz stava (1) ovog člana nadležna služba jedinice lokalne samouprave izdaje uvjerenje o završetku objekta u skladu sa članom 137. ovog Zakona.

**Član 20.**

 U članu 111. iza postojećeg stava dodaje se novi stav (2) koji glasi:

 „Izuzetno, ukoliko se namjeravanom rekonstrukcijom građevine ne mijenjaju prvobitni urbanističko-tehnički uvjeti po kojima je postojeća građevina izgrađena, investitor nije dužan pribaviti lokacijsku informaciju, odnosno urbanističku saglasnost. U tom slučaju se uz zahtjev za izdavanje odobrenja za rekonstrukciju prilaže sva dokumantacija potrebna za izdavanje lokacijske informacije, odnosno urbanističke saglasnosti.“

**Član 21.**

 U članu 113. stav (2) alineja 4. se briše, a dosadašnje alineje od 5. do 13. postaju alineje 4. do 12.

 U stavu (2) dosadašnja alineja 8. se mijenja i glasi: ”kopiju okolinske dozvole, u skladu sa članom 65. stav (2) ovog Zakona,”.

 U alineji 9. riječi: ”vodna saglasnost, vodna dozvola” se brišu.

 Iza dosadašnje alineje 11. dodaje se nova alineja 12. koja glasi:

”- elaborati o istražnim radovima ako su podaci iz njih poslužili za izradu glavnog projekta, te tehnološki elaborat ako je potreban,”.

Alineje 12. i 13. postaju alineje 13. i 14.

**Član 22.**

 U članu 115. stavovi (8) i (9) se brišu.

**Član 23.**

 U članu 119. stav (1) iza riječi ”stranka” dodaju se nove riječi koje glase ”odnosno zainteresovana strana”.

 U stavu 2. istog člana iza riječi ”stranka” dodaju se nove riječi koje glase

”odnosno zainteresovana strana”.

 U članu 119. stavovi (4) i (5) se brišu.

**Član 24.**

 U članu 120. u stavu (8) alineja 3. se pripaja alineji 2. i postaje njen sastavni dio.

**Član 25.**

 U članu 121. stav (5) u alineji 5. iza riječi ”idejnog” dodaju se riječi ”ili glavnog”.

 U stavu (5) alineja 8. se mijenja i glasi: ”kopiju okolinske dozvole, ako složena građevina spada u građevine i procese za koje je to propisano posebnom uredbom;”.

**Član 26.**

 U članu 122. na kraju stava (5) dodaje se nova rečenica koja glasi:

”Odobrenjem za pripremne radove mora se odrediti rok u kome se građevine izgrađene na osnovu odobrenja za građenje za pripremne radove moraju ukloniti.”

U stavu (6) iza riječi ”lokacijske informacije” dodaju se riječi ”odnosno urbanističke saglasnosti”.

Iza stava (6) dodaje se novi stav (7) koji glasi:

”Nadležni organ je dužan dostaviti kopiju pravosnažnog odobrenja za pripremne radove nadležnoj urbanističko-građevinskoj inspekciji.”

**Član 27.**

 U članu 126. stav (4) iza riječi ”u prostoru” dodaju se riječi ”i iskop temelja građevine urađen”.

**Član 28.**

 U članu 127. na kraju stava (3) tekst koji glasi ”na dan izdavanja odobrenja za upotrebu” se zamjenjuje sa tekstom ”do dana tehničkog pregleda građevine.”

 Iza stava (3) dodaje se novi stav (4) koji glasi:

 ”Nadležni organ ne može izdati odobrenje za upotrebu građevine ako izvještaj komisije o tehničkom pregledu građevine ne sadrži konstataciju da je zemljište na gradilištu dovedeno u uredno stanje.”

**Član 29.**

 U članu 129. u stavu (1) iza riječi ”tehničkog pregleda građevine” stavlja se tačka, a ostatak teksta se briše.

 U stavu (2) iza riječi ”stambeno-poslovne objekte,” dodaje se tekst koji glasi: ”poslovne objekte korisne površine do 100 m²,”. U istom stavu iza riječi: ”izvršenog tehničkog pregleda” stavlja se tačka, a ostatak teksta se briše.

**Član 30.**

 Iza člana 129. dodaju se novi članovi 129a. i 129b. koji glase:

**”Član 129a.**

 (1) Prije izdavanja odobrenja za upotrebu ili uvjerenja o završetku objekta, odnosno prije promjene vlasništva ili iznajmljivanja građevine ili njenog dijela, mora se pribaviti potvrda o energetskim svojstvima građevine, koju izdaje ovlašteno lice.

 (2) Izuzetno od stava (1) ovog člana, postojeće građevine prije promjene vlasništva ili iznajmljivanja građevine ili njenog dijela moraju imati potvrdu o energetskim svojstvima građevine najkasnije danom pristupa Bosne i Hercegovine u Evropsku uniju.

 (3) Ovlaštenje za izdavanje potvrde licu iz stava (1) ovog člana izdaje Federalno ministarstvo prostornog uređenja.

 (4) Uz potvrdu iz stava (1) ovog člana kupac ili unajmljivač građevine ili njenog dijela ima pravo uvida prije sklapanja ugovora o kupoprodaji ili iznajmljivanju prema posebnom zakonu.

 (5) Energetska svojstva i način obračuna toplotnih svojstava građevine, energetskih zahtjeva za nove i postojeće građevine s izuzećima od propisanih zahtjeva, te uslove, sadržaj i način izdavanja potvrda (certificiranje) građevine za koje postoji obaveza javnog izlaganja potvrda o energetskim svojstvima i uslove za lica ovlaštena za izdavanje potvrda, propisuje Ministar pravilnikom.

**Član 129b.**

 (1) Ispitivanje određenih dijelova građevine u svrhu provjere, odnosno dokazivanja ispunjavanja bitnih zahtjeva za građevinu te prethodna istraživanja bitna za projektovanje, građenje ili održavanje građevina, obavljaju ovlaštena lica.

 (2) Ovlaštenje za obavljanje poslova iz stava (1) ovog člana daje i oduzima Federalni ministar prostornog uređenja.

 (3) Uslove za obavljanje poslova ispitivanja i istraživanja iz stava (1) ovog člana u odnosu na lica, tehničku opremljenost, način i složenost obavljanja tih poslova, odgovornost za rezultate ispitivanja, odnosno prethodnih istraživanja, nezavisnost u odnosu na lica koja učestvuju u projektovanju, građenju ili održavanju građevine i način dokumentovanja rezultata ispitivanja, odnosno prethodnih istraživanja, sredstva kojima pravna lica dokazuju ispunjavanje tih uslova u postupku davanja ovlaštenja iz stava (2) ovog člana, te uslove za produženje i oduzimanje tog ovlaštenja propisani su Federalnim Pravilnikom o uslovima za lica koja vrše energetsko certificiranje objekata (”Službene novine Federacije BiH”, broj: 28/10), koji se primjenjuje kao kantonalni propis.”

**Član 31.**

 U članu 130. stav (1) se briše. Dosadašnji stavovi (2), (3) i (4) postaju stavovi (1), (2) i (3).

 U novom stavu (2) tekst u alineji 4. se zamjenjuje novim koji glasi:

 ”- pisanu izjavu izvođača o završetku radova.”

 Iza alineje 4. dodaje se nova alineja 5. koja glasi:

 ”-potvrdu o energetskim svojstvima građevine.”

**Član 32.**

 U članu 131. tekst stava (5) se zamjenjuje novim koji glasi:

 ”Predsjednik komisije, u dogovoru sa investitorom, dogovara mjesto i termin tehničkog pregleda i obavještava članove komisije.”

 Stavovi (6), (7), (8) i (9) se brišu. Dosadašnji stavovi (10) i (11) postaju stavovi (6) i (7).

**Član 33.**

 U članu 132. u stavu (4) iza riječi: ”stručnim ispitom” briše se zarez i riječ: ”licencom”. U stavu (5) iza riječi ”učestvovala” dodaje se tekst koji glasi: ”u postupku izdavanja lokacijske informacije, odnosno urbanističke saglasnosti i odobrenja za građenje”. Na kraju stava iza riječi ”bilo izvođač” dodati tekst ” ili nadzor nad građenjem.”

 U stavu (6) riječi: ”dvije godine” zamjenjuje se sa riječima: ”četiri godine”. U istom stavu riječi: ”u službenom glasilu Kantona” zamjenjuju se sa tekstom koji glasi: ”na web stranici Kantona odnosno općine”. Na kraju stava (6) umjesto riječi ”dva dnevna lista” dodati ”jednom dnevnom listu.”

**Član 34.**

 U članu 133. stav (2) riječ ”prijema” zamjenjuje se sa ”pregleda”.

 U stavu (3) prva rečenica se briše.

**Član 35.**

 U članu 134. stav (1) tekst koji glasi ”na osnovu pozitivnog izvještaja i prijedloga nadležne urbanističko-građevinske inspekcije i” briše se.

 U stavu (8) tekst iza riječi: ”zahtjev za izdavanje” se briše i dodaje tekst koji glasi: ”odobrenja za upotrebu i dalje postupiti prema članu 157. ovog Zakona.”

 U stavu (9) broj (10) se briše, a tekst u sklopu njega je sastavni dio stava (9). Stav (11) postaje stav (10).

**Član 36.**

 U članu 137. u stavu (1) iza riječi: ”stambeno-poslovnih objekata,” dodaje se tekst koji glasi: ”poslovnih objekata korisne površine do 100 m²,”. U istom stavu riječi: ”članu 119.” zamjenjuje se sa riječima: ”članu 109.”. U stavu (1) tekst koji glasi: ”na osnovu pozitivnog izvještaja i prijedloga nadležne urbanističko-građevinske inspekcije i” se briše.

**Član 37.**

 U članu 138. u stavu (2) iza riječi ”susjedne građevine” stavlja se tačka, a ostatak teksta se briše.

**Član 38.**

 U članu 139. stav (3) tekst u alineji 4. se zamjenjuje sa tekstom koji glasi: ”pisanu izjavu izvođača o završetku radova.”

**Član 39.**

 U članu 140. u stavu (3) iza riječi ”upotrebu” dosadašnji tekst se zamjenjuje sa ”nadležnoj urbanističko-građevinskoj inspekciji.”

**Član 40.**

 U članu 142. na početku stava (4) ispred postojećeg teksta ubacuje se riječ: ”O”.

**Član 41.**

 U članu 143. stav (6) mijenja se i glasi:

 ”Poslove uklanjanja može da obavlja samo pravno lice koje ispunjava uvjete propisane u članu 96. ovog Zakona, izuzev za objekte koji se sastoje samo od prizemlja.”

**Član 42.**

 U članu 144. stavovi (6) i (7) se brišu.

**Član 43.**

 U članu 146. u stavu (1) iza riječi ”stranka” dodaju se riječi ”odnosno zainteresovana strana”.

 U stavu (2) iza riječi ”stranka” dodaju se riječi ”odnosno zainteresovana strana”.

 Stavovi (4) i (5) se brišu.

**Član 44.**

 U članu 147. u stavu (1) iza riječi ”službenoj dužnosti,” umjesto riječi ”a” ubacuje se riječ ”ili”.

 Na kraju stava (2) iza riječi: ”inspektor” dodaje se zarez i tekst koji glasi: ”ako je postupak pokrenut po njegovom prijedlogu.”

 Stav (4) mijenja se i glasi:

”Organizacija uklanjanja i pripadajući troškovi su u obavezi vlasnika građevine. Ukoliko je vlasnik nepoznat ili nedostupan, onda organizaciju i troškove preuzima nadležni organ. Vlasnici takvih objekata nemaju pravo na obeštećenje – naknadu materijalne vrijednosti uklonjenog objekta.”

**Član 45.**

 U članu 157. stav (1) iza dosadašnje alineje 3. dodaje se nova alineja 4. koja glasi:

 - ako nadležni organ odbije zahtjev za izdavanje odobrenja za upotrebu, uslijed toga što je tehničkim pregledom utvrđeno da se nedostaci na građevini ne mogu otkloniti ili da postoji neotklonjiva opasnost po stabilnost građevine, život ili zdravlje ljudi, okolinu, saobraćaj ili susjedne objekte,”. Dosadašnje alineje 4. i 5. postaju alineje 5. i 6.

 U stavu (2) umjesto riječi ”člana 166. stav (4)” treba da stoji ”člana 156. stav (4)”.

**Član 46.**

 U članu 161. ispred stava (1) riječi ”Provjeriti tačke” se brišu.

**Član 47.**

 U članu 162. stav (2) na kraju umjesto tačke staviti zarez i dodati tekst koji glasi: ”u skladu sa članom 156. stav (4) ovog Zakona.”

 Stav (3) se briše.

**Član 48.**

 U članu 169. stav (1) u alineji 1. riječi: ”ili fizičkom licu” se brišu, a iza riječi: ”registrovano” dodaje se tekst koji glasi: ”i ne posjeduje licencu”. Ostatak teksta alineje 1. ostaje isti.

 Iza alineje (1) dodaju se nove alineje (2) i (3) koje glase:

 ”izvođenje određenih vrsta zanatskih radova povjeri fizičkom licu koje nije uredno registrovano i ne posjeduje licencu za obavljanje tih djelatnosti,

 nadzor nad građenjem povjeri istom pravnom licu kojem je povjerio građenje svoje građevine,”.

**Član 49.**

 U članu 171. stav (1) u alineji 1. iza riječi: ”registrovano” riječi: ”za projektovanje” se brišu i dodaje se novi tekst koji glasi: ”i ne posjeduje licencu za obavljanje djelatnosti projektovanja (član 95. stav (1)),”

**Član 50.**

 Iza člana 172. dodaje se novi član 172a. koji glasi:

**”Član 172a.**

 (1) Novčanom kaznom u iznosu 5.000 do 15.000 KM kaznit će se za prekršaj pravno lice angažovano za reviziju cijelog projekta ako:

 - nije registrovano i ne posjeduje licencu za obavljanje djelatnosti projektovanja,

 - ne imenuje vodećeg revidenta.

**Član 51.**

 U članu 173. stav (1) u alineji 1. iza riječi: ”registrovano” dodaje se novi tekst koji glasi: ”i ne posjeduje licencu”. Ostatak teksta alineje 1. ostaje isti.

 Na početku alineje 2. ubacuje se tekst koji glasi: ”ne imenuje nadzornog inžinjera ili ako”.

**Član 52.**

 U članu 176. stav (1) iza alineje 1. dodaje se nova alineja koja glasi:

 ” - ne posjeduje licencu za obavljanje djelatnosti građenja (član 96. stav (2) i (3)),”.

**Član 53.**

 U članu 188. stav (1) mijenja se i glasi:

 ”Za nelegalno izgrađene objekte, čiji vlasnici do dana donošenja ovog Zakona nisu podnijeli zahtjev za odobravanje građenja prema ranijem zakonu (ili nisu podnijeli zahtjev za tzv. legalizaciju, saglasno odlukama nadležnog organa), daje se rok do 31.12.2014. godine, u kojem mogu pokrenuti naknadni postupak za odobravanje građenja u skladu sa ovim Zakonom.”

**Član 54.**

 Član 191. mijenja se i glasi:

 ”Svi učesnici u građenju registrovani u Bosni i Hercegovini a izvan područja Kantona, koji namjeravaju učestvovati u pružanju svojih usluga na području Kantona moraju posjedovati licencu za obavljanje registrovane djelatnosti izdatu od strane nadležnog organa u kojem imaju sjedište, ukoliko njihovi propisi to nalažu, ili ovlaštenje/licencu za obavljanje registrovane djelatnosti izdatu od strane Ministarstva ili Federalnog ministarstva prostornog uređenja.“

**Član 55.**

 Ovlašćuje se Ustavna i zakonodavno-pravna komisija Skupštine Bosansko-podrinjskog kantona Goražde da utvrdi prečišćeni tekst Zakona o prostornom uređenju i građenju Bosansko-podrinjskog kantona Goražde.

**Član 56.**

 Ovaj zakon stupa na snagu osmog dana od dana objavljivanja u ”Službenim novinama Bosansko-podrinjskog kantona Goražde”.

Broj: 01-02-207/13 **PREDSJEDAVAJUĆI SKUPŠTINE**

12. marta 2013. godine

 G o r a ž d e Suad Došlo